Pouk na daljavo

Gum 5.r.

Datum: 13.5.2020

Učiteljica lidia.wolf@oskoroskabela.si

Prav lep pozdrav, petošolci!

1. Danes se bomo z glasbo podali v Belo Krajino. Ta leži na skrajnem JV Slovenije, tik ob meji s sosednjo Hrvaško. Poglej na zemljevid in poišči večje kraje te slovenske pokrajine.
2. Odpri spodnjo povezavo in poslušaj, kako zveni belokranjsko narečje.

<https://www.youtube.com/watch?v=Z1yeh39rgGk>

Verjetno si imel težave z razumevanjem besedila, kajne? V belokranjskem narečju je namreč – zaradi bližine meje - veliko besed iz hrvaškega jezika.

1. Pesmica, ki si jo slišal, je povezana z ljudskim običajem, ki je poteka v aprilskih dneh in se imenuje **jurjevanje**.

 Ime je seveda povezano z godom svetega Jurija, ki praznuje 24.aprila. Takole je recitirala gospa:

|  |
| --- |
| Prošel je, prošel pisani vuzem,došel je, došel zeleni Jurij. Donesel je, doneselpedenj dugu travicu,laket dugu mladicu.Dajte mu jajce, da ga ne bu zajec.Dajte mu pleče, da bu k letu veče.Dajte mu vina, da mu ne bu zima.Dajte mu pogače, da mu noga poskoče.Dajte mu groš, da dojde k letu još. |

1. Preberi opis, kako je potekal ta ljudski običaj med pastirji v Beli Krajini.

|  |
| --- |
| Na Jurjevo, 24. aprila, so se zbrali vaški pastirji.Enega so oblekli v zelenje in mu dali v roke ozelenelo drevo ali drog, okrašen s cvetjem in pisanimi trakovi, nato pa odšli koledovat od hiše do hiše. Pred hišo so zapeli pesem Prošel je, prošel. Gospodinja jih je obdarila z jajci in drobižem, od Zelenega Jurija pa je odtrgala vejico in jo zataknila za streho, saj je verjela, da bodo kokoši zato bolj pridno nesle jajca. Če pa gospodinja ni sprejela jurašev in jih ni obdarila, so juraši odtrgali zeleno vejico in jo vrgli čez streho hiše rekoč:,, Da bi nikoli več kokoši jajc ne znesle!'' Včasih so še zagrozili: ,,Vaša vrata polna blata, vaša hiša polna miši, vaši vrti polni krti.'' Tako so juraši obhodili vso vas, potem pa si privoščili gostijo. |

Na spodnjem linku si poglej zabaven posnetek, kako je pesem Zeleni Jurij zapel Magnifico .

<https://youtu.be/27VZNlgpS0k>

Običaj pastirskega Jurjevanja s posebno pozornostjo negujejo v osnovni šoli

Vinica. Poglej posnetek tega praznovanja.

 Pozorno si oglej tudi belokranjsko narodno nošo.

<https://www.youtube.com/watch?v=aJWGuTe2HGg>

1. Na posnetku si videl značilen belokranjski ljudski ples kolo. Že ime ti pove, da se ta ples pleše v krogu.

O njem pripoveduje tudi znana belokranjska ljudska pesem, ki se jo boš danes naučil.

**Spodnje besedilo prepiši v zvezek za GUM.**

|  |
| --- |
| **BELA KRAJINA**LEPA ANKA ( Belokranjska ljudska )Lepa Anka kolo vodi. 3xKolo vodi i govori. 3xMili Bože, al' sam lepa. 3xDaj mi brate, konja svoj'ga. 3xPa čo biti sestra tvoja. 3xTri bi grada preskočila. 3x**Ko besedilo prepišeš v zvezek, ga ilustriraj po vsebini.** |

Poslušaj posnetek, nato pa tudi ti zapoj. Pesem je enostavna ☺

<https://www.youtube.com/watch?v=x1u7cd9OPw0>

1. Za konec še poglej, kako so ples odplesali člani Otroške folklorne skupine Dragatuš.

 Opazil boš, da sta tako kot besedilo kot melodija malo drugačna, kar je pri ljudskih pesmih zelo pogosto, saj dolga leta niso bile zapisane.

<https://youtu.be/FJbVLElodPE>

Čeprav je današnja naloga napisana kar na treh listih, ni težka ☺

Malce več je poslušanja in gledanja videoposnetkov.

Pošiljam lep pozdrav do naslednjič, u. Lidia ☺